### NN 100/2020 (9.9.2020.), Pravilnik o izmjenama i dopunama Pravilnika o utvrđivanju sukladnosti motornih vozila i njihovih prikolica

Državni zavod za mjeriteljstvo

1892

Na temelju članka 275. stavka 3. Zakona o sigurnosti prometa na cestama (»Narodne novine«, br. 67/08., 48/10. – Odluka Ustavnog suda Republike Hrvatske, 74/11., 80/13., 158/13. – Odluka i Rješenje Ustavnog suda Republike Hrvatske, 92/14., 64/15., 108/17., 70/19. i 42/20), ravnatelj Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU SUKLADNOSTI MOTORNIH VOZILA I NJIHOVIH PRIKOLICA

Članak 1.

U Pravilniku o utvrđivanju sukladnosti motornih vozila i njihovih prikolica (»Narodne novine«, br. 80/13, 97/14, 60/16 i 2/19), članak 4. mijenja se i glasi:

»Državni zavod za mjeriteljstvo (u daljnjemu tekstu: Zavod) je homologacijsko tijelo u Republici Hrvatskoj koje provodi utvrđivanje sukladnosti vozila u smislu odredbi ovoga Pravilnika na temelju zahtjeva dobavljača. Pojedine poslove u postupku utvrđivanja sukladnosti pojedinačno pregledanog vozila obavlja pravna osoba koju za to ovlasti Zavod (u daljnjem tekstu: ovlaštena pravna osoba) a u poslovima nacionalne homologacija pojedinačnog vozila obavlja tehnička služba.«

Članak 2.

U članku 5. iza riječi: »potvrde o sukladnosti pojedinačno pregledanog vozila« stavlja se zarez i dodaju se riječi: »certifikata o nacionalnoj homologaciji pojedinačnog vozila«.

Članak 3.

U članku 6. značenje pojma: »Ovlaštena pravna osoba« mijenja se i glasi:

»Ovlaštena pravna osoba je pravna osoba kojoj je Zavod izdao rješenje sukladno odredbama ovog Pravilnika za obavljanje pojedinih stručnih i tehničkih poslova utvrđivanja sukladnosti pojedinačno pregledanog vozila.«

Značenje pojma: »Postupak identifikacije i utvrđivanja stanja vozila« mijenja se i glasi:

»Postupak identifikacije i utvrđivanja stanja vozila je postupak utvrđivanja sukladnosti pojedinačno pregledanog vozila, a provodi ga ovlaštena pravna osoba za nova i rabljena vozila koja se unose ili uvoze u Republiku Hrvatsku.«

Značenje pojma: »Tehnička služba« mijenja se i glasi:

»Tehnička služba je organizacija ili tijelo koje je ovlašteno kao ispitni laboratorij provođenje ispitivanja ili provjere u postupcima utvrđivanja sukladnosti tipa vozila i nacionalne homologacije pojedinačnog vozila.«

Briše se pojam: »Tijelo nadležno za homologaciju«.

Iza pojma »Tehnička služba« dodaje se sljedeći pojam:

»Tijelo za homologaciju označava tijelo koje je nadležno za postupke utvrđivanja sukladnosti vozila, sustava, sastavnog dijela, ili zasebne tehničke jedinice.«

Značenje pojma »Utvrđivanje sukladnosti pojedinačno pregledanog vozila« mijenja se i glasi:

»Utvrđivanje sukladnosti pojedinačno pregledanog vozila je postupak identifikacije i utvrđivanja stanja vozila kojeg provodi ovlaštena pravna osoba za nova i rabljena vozila koja se unose ili uvoze u Republiku Hrvatsku.«

Briše se pojam: »Postupak pojedinačnog odobravanja vozila«.

Iza pojma »Tehnička specifikacija vozila« dodaju se sljedeći pojmovi:

»Postupak nacionalne homologacije pojedinačnog vozila je postupak utvrđivanja sukladnosti u kojemu Zavod utvrđuje ispunjava li određeno vozilo, odgovarajuće administrativne odredbe i tehničke zahtjeve za nacionalnu homologaciju pojedinačnog vozila, a provodi se za nova vozila za koja nije izdana EU homologacija tipa vozila i nova nepotpuna vozila koja se dovršavaju u jednoj ili više faza.

Certifikat o nacionalnoj homologaciji pojedinačnog vozila je dokument kojim Zavod službeno potvrđuje da vozilo ispunjava odgovarajuće administrativne odredbe i tehničke zahtjeve za nacionalnu homologaciju pojedinačnog vozila.«

Članak 4.

U članku 7. stavak 2. mijenja se i glasi:

»Popis propisa za utvrđivanje sukladnosti novih vozila za koji je proveden postupak EU homologacije za vozilo kao cjelinu nalazi se na web-stranicama Zavoda (http://www.dzm.hr/homologacija/propisi)«.

Članak 5.

U članku 9. stavak 2. mijenja se i glasi:

»Popis propisa za utvrđivanje nacionalne homologacije tipa vozila, nacionalne homologacije pojedinačnog vozila te za identifikaciju i utvrđivanja stanja vozila nalazi se na web stranicama Zavoda (http://www.dzm.hr/homologacija/propisi).«

Članak 6.

Članak 10. mijenja se i glasi:

»Utvrđivanje sukladnosti vozila provodi se kao:

1.) Utvrđivanje sukladnosti tipa vozila

2.) Utvrđivanje sukladnosti pojedinačno pregledanog vozila

3.) Nacionalna homologacija pojedinačnog vozila.«

Članak 7.

Iza članka 11. dodaje se novi članak 11.a koji glasi:

»11.a

Utvrđivanje sukladnosti pojedinačno pregledanog vozila je postupak identifikacije i utvrđivanja stanja vozila kojeg provodi ovlaštena pravna osoba za:

– nova i rabljena vozila koja se unose u Republiku Hrvatsku;

– nova i rabljena vozila koja se uvoze u Republiku Hrvatsku.«

Članak 8.

Članak 13. mijenja se i glasi:

»Nacionalna homologacija pojedinačnog vozila je postupak koji provodi tehnička služba za:

– nova pojedinačno proizvedena vozila za koja nije izdana EU homologacija tipa vozila

– nova nepotpuna vozila koja se dovršavaju u jednoj ili više faza.

Nacionalna homologacija pojedinačnog vozila iz ove točke odgovara postupku nacionalne homologacije pojedinačnog vozila navedenom u čl. 45 Uredbe (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/207 i (EZ) br. 595/2009 te o stavljanju izvan snage Direktive 2007/46/EZ.(u daljnjem tekstu Uredba (EU) 2018/858)«.

Članak 9.

U članku 26. stavku 1. riječi: »ovlaštenoj pravnoj osobi« zamjenjuju se riječima: »tehničkoj službi«.

U stavku 2. riječi: »ovlaštena pravna osoba« zamjenjuju se riječima: »tehnička služba«.

Članak 10.

Članak 31. mijenja se i glasi:

»Podnositelj zahtjeva podnosi zahtjev za provedbu postupka identifikacije i utvrđivanja stanja vozila izravno ovlaštenoj pravnoj osobi na obrascu čiji je sadržaj propisan u Prilogu II ovoga Pravilnika.

Uz zahtjev iz stavka 1. ovog članka se prilažu: »COC« dokument (obavezan za nova vozila) ili potvrda proizvođača/tehnička specifikacija vozila te kopija prometnih dokumenata vozila (obavezna za rabljena vozila).

U postupku se može po potrebi prihvatiti i druga odgovarajuća dokumentacija.«

Članak 11.

Iza članka 36. dodaje se novo poglavlje V.a) naslova: »NACIONALNA HOMOLOGACIJA POJEDINAČNOG VOZILA« i novi članci 36. a), 36. b) i 36. c) koji glase:

»Članak 36. a)

Podnositelj zahtjeva podnosi zahtjev za provedbu postupka nacionalne homologacije pojedinačnog vozila Zavodu putem tehničke službe, na obrascu čiji je sadržaj propisan u Prilogu II. ovoga Pravilnika.

Uz zahtjev se prilaže:

1.) u slučaju novog pojedinačno proizvedenog vozila za koje nije izdana EU homologacija tipa vozila:

– tehnički opis vozila;

– ispitne izvještaje/pojedinačna homologacijska odobrenja ili

– druge dokumente s kojima se dokazuje zadovoljavanje bitnih zahtjeva za sustav, sastavni dio ili zasebnu tehničku jedinicu;

2.) u slučaju dovršavanja (nadogradnje) novog nepotpunog vozila:

– izjavu o sukladnosti vozila / COC dokument / potvrda proizvođača;

– tehnički opis vozila;

– ispitne izvještaje/pojedinačna homologacijska odobrenja ili

– druge dokumente s kojima se dokazuje zadovoljavanje bitnih zahtjeva za sustav, sastavni dio ili zasebnu tehničku jedinicu.

U postupku se može po potrebi prihvatiti i druga odgovarajuća dokumentacija.

Članak 36. b)

Pregledom dokumentacije i vozila, a po potrebi i njegovim ispitivanjem, utvrđuje se ispunjava li vozilo odgovarajuće administrativne odredbe i tehničke zahtjeve za nacionalnu homologaciju pojedinačnog vozila.

Ispitivanje vozila, kao i druge stručne i tehničke poslove provodi tehnička služba.

Ukoliko vozilo ispunjava navedene uvjete za nacionalnu homologaciju pojedinačnog vozila, Zavod izdaje certifikat o nacionalnoj homologaciji pojedinačnog vozila prema predlošku E iz Priloga III. označen brojčanim oznakama prema zahtjevima čl. 4. Provedbene uredba komisije (EU) 2020/683 оd 15. travnja 2020. o provedbi Uredbe (EU) 2018/858 Europskog parlamenta i Vijeća s obzirom na administrativne zahtjeve za homologaciju i nadzor tržišta motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila.

Certifikat iz stavka 3. ovog članka je dokumenti koji vlasnik vozila mora obavezno priložiti prilikom prve registracije vozila u Republici Hrvatskoj.

Ukoliko Zavod utvrdi da vozilo ne ispunjava uvjete iz stavka 1. ovog članka za nacionalnu homologaciju pojedinačnog vozila, odbit će izdavanje certifikata iz stavka 3. ovog članka.

Protiv odluke Zavoda iz stavka 5. ovog članka nije dopuštena žalba, već se može pokrenuti upravni spor.

Ako se pregledom utvrdi da vozilo ne ispunjava uvjete iz stavka 1. ovog članka nacionalnu homologaciju pojedinačnog vozila zbog nedostataka koji se mogu otkloniti, dopuštena je zamjena/ugradnja odgovarajućih dijelova/opreme vozila.

Ako vozilo nakon otklanjanja nedostataka iz stavka 7. ovog članka ispunjava sve propisane uvjete, Zavod izdaje certifikat iz stavka 3. ovog članka.

Članak 36. c)

U postupcima nacionalne homologacije pojedinačnog vozila na odgovarajući način se primjenjuju odredbe članka 34. ovog Pravilnika.«

Članak 12.

Članak 37. mijenja se i glasi:

»Za obavljanje stručnih i tehničkih poslova u postupku utvrđivanja sukladnosti tipa vozila, postupku nacionalne homologacije pojedinačnog vozila, tehnička služba mora ispunjavati uvjete propisane čl. 73 Uredbom (EU) 2018/858.

Članak 13.

U članku 38. uvodna rečenica mijenja se i glasi:

»Za obavljanje stručnih i tehničkih poslova u postupku utvrđivanja sukladnosti pojedinačno pregledanog vozila prema ovom Pravilniku, pravna osoba mora ispunjavati sljedeće uvjete:«

U točki 3.) riječ: »homologacije« se zamjenjuje riječima: »utvrđivanja sukladnosti pojedinačno pregledanih«.

U točki 4.) riječ: »homologacije« se zamjenjuje riječima: »utvrđivanja sukladnosti pojedinačno pregledanih«.

Točka 6.) se mijenja i glasi:

»6.) da ima razvijeno jedinstveno programsko rješenje za prikupljanje i obradu podataka u jedinstvenu bazu homologacijskih podataka.«

Članak 14.

U članku 42. stavak 2. mijenja se i glasi:

Program iz stavka 1. ovog članka donosi Zavod te imenuje povjerenstvo za polaganje ispita. Članovi povjerenstva imaju pravo na naknadu koju određuje Zavod.

Članak 15.

Članak 48. mijenja se i glasi:

»U postupku utvrđivanja sukladnosti pojedinačno pregledanog vozila te postupku nacionalne homologacije pojedinačnog vozila naplaćuju se sljedeće naknade:

|  |  |  |
| --- | --- | --- |
| Kategorija vozila | Naknada u postupku | |
| identifikacije i utvrđivanja stanja vozila | nacionalna homologacije pojedinačnog vozila |
| M1, N1,  O3, O4 | 500,00 kn | 800,00 kn |
| N2, N3,  M2, M3 | 1.000,00 kn | 1.500,00 kn |
| O1, O2 | 400,00 kn | 600,00 kn |

Naknade u postupku identifikacije i utvrđivanja stanja vozila podnositelj zahtjeva uplaćuje neposredno ovlaštenoj pravnoj osobi, a naknade u postupku nacionalne homologacije pojedinačnog vozila uplaćuje neposredno tehničkoj službi.

U iznos naknada nije uključen porez na dodanu vrijednost (PDV) te trošak mogućih ispitivanja.«

Članak 16.

Članak 51. mijenja se i glasi:

»Za poslove provođenja nadzora nad zakonitim provođenjem utvrđivanja sukladnosti pojedinačno pregledanog vozila, homologacije pojedinačnog vozila i održavanja sustava, ovlaštena pravna osoba i tehnička služba uplatit će Zavodu 15% od naplaćene naknade iz članka 48. stavka 1. ovog Pravilnika.«

Članak 17.

Prilog VII, POPIS PROPISA ZA UTVRĐIVANJE SUKLADNOSTI iz Pravilnika o utvrđivanju sukladnosti motornih vozila i njihovih prikolica (»Narodne novine«, br. 80/13, 97/14, 60/16 i 2/19) briše se.

Članak 18.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/20-01/01
 Urbroj: 558-05-01/1-20-01
 Zagreb, 22. srpnja 2020.

Glavna ravnateljica
 Brankica Novosel, v. r.